<classify> ASILIMIA 7O ya asali inayopatikana kutoka kwa wafugaji wa nyuki wilayani Bukombe mkoani Geita imekuwa ikiuzwa kwa wateja wa nchi za Jumuiya ya Afrika Mashariki EAC.Uuzaji huo wa asali nje unatokana na wilaya hiyo kuwa ndiyo wilaya inayoongoza kanda ya Ziwa Victoria kwa ufugaji na uvunaji wa mazao ya nyuki ambapo watu wengi ni wafugaji. O fisa Nyuki wa Wilaya ya Bukombe, Dafrosa Shayo alisema mwaka 2017 18 walivuna tani 700 za asali na asilimia 70 iliuzwa nje ya nchi.Tulivuna asali nyingi na masoko yetu makubwa kila msimu ni Rwanda, Uganda, Burundi na Kenya. Hii imekuwa ni kila msimu, na Rwanda huwa inachukua nyingi, alisema. Alisema asali yote inayosafirishwa na kuuzwa nje ya nchi, i asilimia 55 inaenda Rwanda, asilimia 20 nchini Uganda, asilimia 13 inaenda Kenya na asilimia 12 inaenda nchini Burundi.Takwimu za 2017 18 zinaonesha soko kubwa liko Rwanda, asilimia 55 ya tunachokipeleka nje kinaenda Rwanda na huchukua kwa matumizi yao na nyingine kusafirisha nje, alieleza. Kuhusu kuzalisha asili nyingi kuliko wilaya nyingine, Shayo alisema msukumo huo unatokana na elimu iliyotolewa kwa wafugaji lakini pia hali ya hewa katika eneo hilo imekuwa ikichangia uvunaji mwingi wa asali.Alisema baada ya asilimia 70 kuuzwa nje na kuingizia nchi fedha za kigeni, asilimia 30 inayouzwa nchini inauzwa masokoni kupitia kampuni za Bukombe Honey, Kigosi Honey na Runzewe Honey na bidhaa zao huuzwa zaidi kwenye majiji ya Dar es Salaam na Arusha. Msimu uliopita, kati ya tani 700 za asali zilizovunwa, tani 611 ziliuzwa nje ya nchi.Wilaya hiyo ina wafugaji 2,123 kutoka vikundi 23 vilivyo chini ya vyama vya ushirika Saccos tatu. Pia alisema Wilaya ya Bukombe imekuwa ikiongoza kwa uzalishaji wa mazao ya nyuki kutokana na ukweli kuwa ufugaji huo wanafaya Pori la Hifadhi ya Kigosi Muyowosi ambapo wafugaji hupewa ruhusa maalumu na Wakala wa Huduma za Misitu Tanzania TF S.Tunapewa vibali kwa ukaguzi wa mizinga na wakati wa uvunaji. Wafugaji wanatakiwa kutumia mbinu za ufugaji na si kutumia moshi unaotokana na kuwasha moto, alisema Shayo Akizungumzia misimu ya uvunaji wa asali, alisema asali huvunwa zaidi msimu mkubwa wa Juni na Julai wakati mdogo ni mwezi O ktoba na Novemba ambao huwa una mavuno kidogo. Alisema kuwa kipindi cha msimu mkubwa, asali inayovunwa huwa na rangi ya dhahabu wakati kwa msimu mdogo, asali huwa na rangi nyeusi.Msimu mkubwa wa mwaka huu hatukuvuna vizuri sana lakini tunategemea kwenye msimu mdogo tutavuna vizuri kutokana na hali ya hewa kuwa rafiki kwa nyuki kwani maua yamekuwa yakiota kwa wingi na aina tofauti, alisema. Alisema kutokana na ukaguzi walioufanya, kuna kila dalili kutakuwa na matokeo mazuri. Alisema katika mavuno ya kwanza ya msimu wa mwaka huu ambao ni mkubwa wamevuna tani 50 za asali ukilinganisha na matarajio yao.  <topic>: kitaifa 